Καρλόττα Χοακίνα της Ισπανίας

Η Καρλόττα Ιωακείμη (ισπαν. Carlota Joaquina de Burbón, 25 Απριλίου 1775 - 1830) του Οίκου των Βουρβόνων-Ισπανίας ήταν πριγκίπισσα της Ισπανίας και με το γάμο της έγινε βασίλισσα της Πορτογαλίας και βασίλισσα, μετά αυτοκράτειρα, της Βραζιλίας. 

Βιογραφία
Η Καρλόττα Ιωακείμη Θηρεσία Γαϊτανή ήταν το δεύτερο παιδί και η πρώτη κόρη του Καρόλου Δ΄ της Ισπανίας και της Μαρίας Λουίζας των Βουρβόνων-Πάρμας, κόρης του Φιλίππου της Πάρμα.

 Βασίλισσα της Πορτογαλίας 
Παντρεύτηκε το 1785 τον Ιωάννη, μέλλοντα Βασιλιά της Πορτογαλίας, δεύτερο γιο της Μαρίας Α΄ της Πορτογαλίας και του συζύγου και θείου της, Πέτρου Γ΄. Το 1788 πέθανε πρόωρα ο μεγαλύτερος αδελφός του συζύγου της, Ιωσήφ της Βραζιλίας, και, καθώς ήταν άτεκνος, έγιναν με τον σύζυγό της Ιωάννη οι νόμιμοι διάδοχοι του πορτογαλικού Στέμματος.

Μετά την κατάκτηση της Ευρώπης από τον Ναπολέοντα Βοναπάρτη, οι γονείς της και όλα τα μικρότερα αδέλφια της ήταν αιχμάλωτοι στα χέρια του. Αυτή έκανε προσπάθειες με τον σύζυγό της να κρατήσει τις αμερικανικές πορτογαλικές κτήσεις, θεωρώντας τον εαυτό της και νόμιμο διάδοχο του πατέρα της, αφού όλη η πατρική της οικογένεια βρισκόταν σε αβεβαιότητα.

 Επιστροφή στην Πορτογαλία 
μικρογραφία|αριστερά|180px|Η βασίλισσα Καρλόττα Ιωακείμη.

Μετά την οριστική πτώση του Ναπολέοντα, το 1821, επέστρεψε στην Πορτογαλία και βρήκε μια χώρα που είχε αλλάξει σημαντικά από τον μακροχρόνιο ναπολεόντειο αυταρχισμό. Τα στρατεύματα του Ναπολέοντα γέννησαν στον λαό επαναστατικές ιδέες και μετά από ένα κίνημα στο Πόρτο του Πορτογαλικού Κοινοβουλίου το 1820, αναγκάστηκε να παραχωρήσει Σύνταγμα, ενώ παρόμοια κινήματα έγιναν την ίδια εποχή και στην Ισπανία.

Η Βασίλισσα διακατεχόταν από αυταρχικές ιδέες και αρνείτο την παραχώρηση Συντάγματος, σε αντίθεση με τον σύζυγό της, που δεν ήθελε να παραβεί τον όρκο του για τη δημοκρατία. Αυτό την ενόχλησε έντονα και συμμάχησε με τον μικρό της γιο, Μιχαήλ, κατά του συζύγου της.

Ο Βασιλιάς συνελήφθη αιχμάλωτος στα ανάκτορα το 1824, ωστόσο με την βοήθεια βρετανικών δυνάμεων ανέκτησε την θέση του, εξορίζοντας την Καρλόττα και τον μικρότερο γιο του στην Αυστρία.

 Οικογένεια 
Παντρεύτηκε το 1785 τον Ιωάννη ΣΤ΄ της Πορτογαλίας, Βασιλιά (μετά Αυτοκράτορα) της Βραζιλίας, και είχε εννέα τέκνα:
 Μαρία Θηρεσία (1793 - 1874), παντρεύτηκε πρώτα τον Πέτρο Κάρολο της Ισπανίας και μετά τον Κάρολο , Κόμη της Μολίνα (ως 2η σύζυγος).
Φραγκίσκος Αντώνιος (1795 - 1801), Πρίγκιπας της Μπέιρα, Δούκας του Μπαρσέλος.
 Μαρία Ισαβέλλα (1797 - 1818), παντρεύτηκε τον Φερδινάνδο Ζ΄ της Ισπανίας.
 Πέτρος Α΄ (1798 - 1834), Βασιλιάς της Βραζιλίας, Βασιλιάς της Πορτογαλίας (ως Πέτρος Δ΄).
 Μαρία Φραγκίσκη (1800 - 1834), παντρεύτηκε τον Κάρολο των Βουρβόνων, Κόμη της Μολίνα (ως 1η σύζυγος).
 Ισαβέλλα Μαρία (1801 - 1876).
 Μιχαήλ Α΄ (1802 - 1866), Βασιλιάς της Πορτογαλίας, μετά Δούκας της Μπραγκάνσα.
 Μαρία της Κοιμήσεως (1805 - 1834).
 Άννα του Ιησού Μαρία (1806 - 1857), παντρεύτηκε τον Νούνο Χοσέ Σεβέρο ντε Μεντόσα Ρολίμ ντε Μόουρα Μπαρρέτο, 1ο Δούκα του Λοουλέ.

Πρόγονοι

Πινακοθήκη

 Παραπομπές 

 Εξωτερικοί σύνδεσμοι 

Κατηγορία:Οίκος των Βουρβόνων-Ισπανίας
Κατηγορία:Βασίλισσες της Πορτογαλίας
Κατηγορία:Βασιλομήτωρ
Κατηγορία:Βραζιλιάνες πριγκίπισσες
Κατηγορία:Βασιλικές πριγκίπισσες
Κατηγορία:Ισπανίδες Ινφάντας
Κατηγορία:Δούκισσες της Πορτογαλίας